নয়া দামান
আইলারে নয়া দামান সিলেটি ভাষায় রচিত একটি বিখ্যাত বিয়ের গীত যা ফেসবুক, টিকটক, ইউটিউব সহ সামাজিক যোগাযোগ মাধ্যমে ভাইরাল হয়। গানটি নানা কথায় ও নানাভাবে দীর্ঘদিন ধরে সিলেটসহ বাংলাভাষী অঞ্চলসমূহে গীত হয়ে আসছে। বাংলাদেশ বেতার সিলেট থেকে সত্তর দশকের শুরু দিকে এটি প্রচার পেয়ে আসছে বলে জানা যায়। তবে ভাইরাল হওয়া সংস্করণ ‘আইলারে নয়া দামান’ সিলেটের মুসলমান সমাজে বিয়ের গীত হিসেবে অত্যধিক জনপ্রিয়।